van janne ostens
dot sijn comen in rechte voe meye en scepenen van loeven inde banc aldaer
willem vanden poel voerspreke die na de heerlicheyt ons genedichs hen des htoge
van bourg en van brabant en na sijnre stat recht van loeven comen en
geleidt is tot den goeden jans van pulle in deen side en jan oskens die na
den recht d stat van loeven voe meye en scepen van loeven gegoedt ende
gheerft is int viendeel vanden goeden van wynghe des vors jans van
pulle en joffr mgrieten vande porte zijns wijfs met alle haen toebehoirte
gelijc die den selven janne van pulle en joffr mgriete sinen wive vand doet
henrics wilen spapen van wynghe vielen in haerre deylinghen in dande
daer de vors willem vanden poele een aensprake dede tot den vierdel vand
heerlicheyt vande goeden van wynghe seggende openbaerlic dat de vors jan
oftens niet vorder dan int vierdel vand voirs heerlicheyt gegoedt en wae
en dat de helecht hem en sinen beleyde volgen soude gemerct dat die helecht
de voirs janne van pulle en sinen wive toebehoirde seggende oec voert
s
met alrehande woerde dat een jamerlic dinc soude zijn na dat de vors
jan oskens op de voirs goede mer xviii peters erflic gecocht en hadde
die wael weert zijn opten dach van heden boven alle comer daer voe
uutgaende vijftich rijnssche gulden erflic dat hi die goede dan also be
houden soude willen en besunder na dat de voirs jan oskens voe al des
voirs is mer iii en xii peters gegeven en soude hebben En seyde noch
daer toe de vors willem vanden poel dat de vors jan oskens op de
voirs goede niet meer getocht en hadde jegen janne de leghe ende
janne van hame dan de vors xviii peters erflic meynende te slote
dat hi daer op niet meer hebben en soude en meyndt noch namaels
daer af aen te spreken Op dwelc hem de vors jan oskens met
sinen geleverden voerspreke verantwerde en dede segghen dat hem
alsulken aensprake die willem vanden poel uut macht van sinen vors
beleyde te hem waet gedaen hadde den selven janne noch sijnre goe
dinghe die hi ald inden rechte dede lesen gheen ontstade doen en
soude En dat biden redene hier na bescreve Yerst seyde de vors
jan
oskens dat hi voe meye en scepene gegoedt wae int vierdel